CELEX: 62016TN0731
Language: fi
Date: 2016-10-10 00:00:00
Title: Asia T-731/16: Kanne 10.10.2016 – Perifereia Stereas Elladas v. komissio

12.12.2016   
            
            
               FI
            
            
               Euroopan unionin virallinen lehti
            
            
               C 462/36
            
         Kanne 10.10.2016 – Perifereia Stereas Elladas v. komissio
   (Asia T-731/16)
   (2016/C 462/46)
   Oikeudenkäyntikieli: kreikka
   
      Asianosaiset
   
   
      Kantaja: Perifereia Stereas Elladas (Lamia, Kreikka) (edustaja: asianajaja K. Bakas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission työllisyys-, sosiaali- ja osallisuusasioiden pääosaston 10.8.2016 tekemän päätöksen nro 4310049 (viite Ares (2016) 4310049 – 10.8.2016) siltä osin kuin sillä hylättiin rahoitusesitys, jonka kantaja esitti yhteenliittymän puolesta Euroopan komission työllisyyttä ja sosiaalista innovointia koskevaa EASI-ohjelmaa (Progress-lohko) 2010–2014 varten sosiaalipalvelujen uudistusten toteuttamista varten innovatiivisella sosiaalipolitiikalla; tähän liittyi pyyntö esittää ehdotuksia nro VP /2 15/011, ja
            
         
               —
            
            
               velvoittamaan Euroopan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kolme kanneperustetta.
   
               1)
            
            
               Ensimmäinen kanneperuste, jonka mukaan Euroopan komissio arvioi virheellisesti kantajan ehdotuksen sisältöä.
            
         
               2)
            
            
               Toinen kanneperuste, jonka mukaan suhteellisuusperiaatetta on loukattu. Kantaja katsoo, että jos oletetaan, että hylkääminen perustui muotoseikkoihin, riidanalainen päätös on kumottava sen vuoksi, että se on suhteellisuusperiaatteen ja hyvän hallinnon periaatteen vastainen.
            
         
               3)
            
            
               Kolmas kanneperuste, jonka mukaan yhdenvertaisuusperiaatetta on loukattu sen vuoksi, että hakijoille, jotka eivät olleet esittäneet ehdotusta, oli myönnetty lisäaikaa teknisten ongelmien vuoksi, mutta vastaavaa mahdollisuutta ei kuitenkaan annettu ehdotuksen esittäneille hakijoille korjausten tai täydennysten tekemistä taikka selvennysten antamista varten.